पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर देहाती पुलिस ने थाना लोपोके के तहत आते गांव बोपाराय खुर्द में शनिवार देर रात से रविवार तड़के तक छापेमारी कर अवैध शराब की मिनी डिस्टलरी चला रहे 5 लोगों को गिरफ्तार किया है। इनसे 1.18 लाख किलो लाहन, 390 लीटर अवैध शराब, 8 चालू भट्ठियां, 50-50 लीटर के 90 ड्रम, चार गैस सिलेंडर और 20 तिरपाल बरामद हुए हैं। गिरफ्तार किए गए आरोपी सरवन सिंह, अंग्रेज सिंह, संजय, अवतार सिंह और रेशम सिंह हैं। यह सभी लोपोके के गांव बोपाराय खुर्द के रहने वाले हैं। पिछले दो महीनों में अवैध शराब माफिया के खिलाफ देहाती पुलिस की यह 7वीं बड़ी कार्रवाई है।
इसके तहत अब तक 38 लोगों की गिरफ्तारी के लिए अलावा 7.54 लाख किलो लाहन, 4.61 हजार लीटर, अवैध शराब 57 चालू भट्ठियों के अलावा बड़ी संख्या में अवैध शराब बनाने में इस्तेमाल होने वाला सामान बरामद किया जा चुका है। एसएसपी रूरल ध्रुव दहिया ने बताया शनिवार देर रात इनपुट के आधार पर गांव बोपाराय खुर्द में 6 घंटे तक सर्च ऑपरेशन चलाया गया। एएसपी मजीठा अभिमन्यु राणा के नेतृत्व में डीएसपी डिटेक्टिव गुरिंदर नागरा, डीएसपी स्पेशल ब्रांच सुखराज सिंह व डीएसपी अटारी गुरप्रताप सिंह सहोता की टीम ने रेड।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn